stanford-oval/wikipedia huggingface dataset:
כלמידיה
אבחון וריפוי

ניתן לאבחן כלמידיה במספר סוגים של בדיקות: בדיקות מטוש, בדיקת שתן או תרבית צואה. בעבר השתמשו בבדיקות דם (סרולוגיות) ובבדיקות תרבית שתן, אך אלה נחשבות לא אמינות, ודורשות מיומנות מקצועית רבה בטיפול בדגימות. כיום ניתן לבצע בדיקות אמינות על ידי אבחון חלקים מה-DNA של החיידק.
ריפוי המחלה הוא פשוט - טיפול באנטיביוטיקה ממשפחת הטטרציקלינים. כיוון שהטיפול הוא פשוט, ישנם רופאים הממליצים על טיפול גם ללא אבחנה מדויקת.
במקרה של אבחון ודאי, נבדקים גם הפרטנרים ליחסי מין עד 60 יום לאחור, בכדי לשלול הדבקה.
במהלך לידה וגנילית, תיתכן העברה של כלמידה מהאם לתינוק, הדבקה כזו עלולה לגרום לדלקת עיניים חריפה ולהוביל לעיוורון. כיוון שאחוזים גבוהים של נשאיות כלמידה (ומחלות מין אחרות) הן אסימפטומטיות, במדינות רבות בעולם וכן בישראל, מורחים את עיניהם של היילודים שנולדו בלידה וגינלית במשחה אנטיביוטית, כטיפול מונע.
הערות שוליים

↑  N. Low, M. Egger, J. a. C. Sterne, R. M. Harbord, Incidence of severe reproductive tract complications associated with diagnosed genital chlamydial infection: the Uppsala Women’s Cohort Study, Sexually Transmitted Infections 82, 2006-06-01, עמ' 212–218 doi: 10.1136/sti.2005.017186
| --- | --- |
בקרת זהויות :  BNE: XX559118  NKC: ph114242 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ליילצ'יצי (מחוז משנה)

מחוז משנה ליילצ'יצי (בבלארוסית: Лельчыцкі раён) הוא אחד מ-21 מחוזות משנה המרכיבים את מחוז הומל בבלארוס. מרכזו המנהלי היא העיר ליילצ'יצי.
דמוגרפיה

בראשית ינואר 2017, מנתה אוכלוסיית מחוז המשנה ליילצ'יצי 23,993 בני אדם. ההרכב האתני של האוכלוסייה במחוז בתקופת עריכת מפקד האוכלוסין של בלארוס (2009) (אנ') (אז היו בו 27,722 איש) היה: 96.78% בלארוסים,  1.70% רוסים ו-1.05 אוקראינים. שפות הדיבור הנפוצות: בלארוסית (88.35%) ורוסית (10.54%).
כלבי מלחמה

| --- | --- |

כרזת הסרט בעברית
 מבוסס על:  "Arms and the Dudes" מאת גיא לוסון
 בימוי:  טוד פיליפס 
 הופק בידי:  מארק גורדון טוד פיליפס בראדלי קופר
 תסריט:  סטיבן צ'ין טוד פיליפס ג'ייסון סמיילוביק
 עריכה:  ג'ף גרות' 
 שחקנים ראשיים:  ג'ונה היל מיילס טלר אנה דה ארמס בראדלי קופר
 מוזיקה:  קליף מרטינז 
 צילום:  לורנס שר 
 מדינה:  ארצות הברית 
 חברת הפקה:  Joint Effort‏ The Mark Gordon Company‏
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  3 באוגוסט 2016 (ניו יורק) 19 באוגוסט 2016 (ארצות הברית)
 משך הקרנה:  114 דקות
 שפת הסרט:  אנגלית 
 סוגה:  דרמת פשע
 תקציב:  40 מיליון דולר
 הכנסות:  86.2 מיליון דולר
 הכנסות באתר מוג'ו:   armsandthedudes
 פרסים:  מועמד לפרס גלובוס הזהב
 www.wardogsthemovie.com
 דף הסרט ב־IMDb
 
כלבי מלחמה (באנגלית: War Dogs) הוא סרט דרמה קומית אמריקאי משנת 2016 בבימויו של טוד פיליפס על פי תסריט מאת פיליפס, ג'ייסון סמיילוביק וסטיבן צ'ין, המבוסס על מאמר במגזין רולינג סטון מאת גיא לוסון. באותה העת, לוסון כתב את ספרו "Arms and the Dudes", המפרט את הסיפור. הסרט עוקב אחר שני סוחרי נשק, אפרים דיברולי ודייוויד פאקוץ, אשר זוכים במכרז של צבא ארצות הברית לאספקת תחמושת לצבא הלאומי של אפגניסטן בשווי של כ-300 מיליון דולר. הסרט ברובו בדיוני ודרמטי, כאשר כמה מהאירועים המתוארים בו, כגון נסיעתם של צמד החברים ברחבי עיראק, הומצאו או התבססו על אירועים אחרים, כגון חוויות אישיות של התסריטאי סטיבן צ'ין.
בסרט מככבים ג'ונה היל, מיילס טלר, אנה דה ארמס ובראדלי קופר, שגם היה מפיק שותף. הצילומים החלו ב-2 במרץ 2015 ברומניה. גם פאקוץ בעצמו מופיע הופעת אורח קצרה בתור זמר (המקצוע שבו החל לעסוק במציאות לאחר סיום ריצוי עונש המאסר שלו) בבית אבות שבו פאקוץ העלילתי ניסה למכור את סחורתו. הקרנת הבכורה של הסרט התקיימה בניו יורק ב-3 באוגוסט 2016, והוא הופץ בבתי-קולנוע ברחבי ארצות הברית על ידי האחים וורנר ב-19 באוגוסט 2016. הסרט זכה לביקורות מעורבות מצד מבקרי הקולנוע, וגרף הכנסות של למעלה מ-86 מיליון דולר.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסרט עוקב אחר שני סוחרי נשק יהודים אפרים דיברולי (ג'ונה היל) ודייוויד פאקוץ (מיילס טלר), אשר זוכים במכרז של צבא ארצות הברית לאספקת תחמושת לצבא הלאומי האפגני בשווי של כ-300 מיליון דולר.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ג'ונה היל | אפרים דיברולי |  |
| מיילס טלר | דייוויד פאקוץ |  |
| אנה דה ארמס | איז |  |
בראדלי קופר: 
קווין פולאק: 
פאטריק סנט אספריט: 
שון טוב: 
ג'יי. בי. בלנק: 
גבריאל ספהיו: 
בארי ליווינגסטון: 
אדי ג'מיסון: 
| דייוויד פאקוץ |  | זמר |
הפקה

בתחילה, ג'סי אייזנברג ושאיה לבוף היו מיועדים לככב בסרט. עם זאת, ג'ונה היל ומיילס טלר לוהקו והוחתמו לתפקידים הראשיים, בסופו של דבר. בפברואר 2015 הוכרז כי אנה דה ארמס הצטרפה להפקה; בחודש מרץ פורסם כי גם ג'יי. בי. בלאן הצטרף.
התסריטאי סטיבן צ'ין ביסס חלק נרחב מהתקריות שבתסריט על סמך החוויות האישיות שלו בעיראק.
הפקה > צילומים

בתחילה, נקבע כי שלב הצילומים יחל בסוף אפריל 2015, במיאמי, למשך מספר שבועות. על פי Insider SSN, הצילומים החלו ב-2 במרץ 2015.‏ מאוחר יותר, Business Wire דיווח כי בתאריך ה-17 במרץ 2015 החלו הצילומים ברומניה. ב-24 באפריל 2015 דווח כי היל נראה על סט הצילומים שב-Century City, לוס אנג'לס. ב-29 באפריל 2015, היל וטלר נראו מצטלמים על הסט בברבנק, קליפורניה. ב-7 במאי 2015, התקיימו הצילומים במיאמי.
הפצה

בתחילה, האחים וורנר תכננו להפיץ הסרט ב-1 במרץ 2016. עם זאת, בחודש נובמבר 2015 פורסם שמועד שחרורו של הסרט נדחה ל-19 באוגוסט 2016.‏
הפצה > הכנסות

הסרט גרף 43 מיליון דולר בצפון אמריקה ו-43.2 מיליון דולר מחוץ לצפון אמריקה, ובסך הכל הכניס סכום כולל של 86.2 מיליון דולר ברחבי העולם (בעוד תקציב הסרט עמד על 40 מיליון דולר).
בארצות הברית ובקנדה, הסרט שוחרר ביום שישי, 19 באוגוסט 2016, במקביל להפצת בן חור ו-"Kubo and the Two Strings", והיה צפוי להכניס 12–15 מיליון דולר מהקרנתו בלמעלה מ-3,100 בתי קולנוע בסופשבוע הראשון להקרנתו. הסרט הכניס 1.3 מיליון דולר מהקרנות הטרום-בכורה שלו בליל חמישי, 18 באוגוסט, ו-5.5 מיליון דולר ביום הראשון להקרנתו (כולל הקרנות הטרום-בכורה). ההכנסות בסוף השבוע הראשון להקרנתו הסתכמו לסך של 14.3 מיליון דולר, ובכך הפך לסרט השלישי המכניס ביותר באותו סוף שבוע מבין כל הסרטים המוקרנים (ולסרט הראשון המכניס ביותר באותו סוף שבוע מבין כל הסרטים החדשים).
הפצה > ביקורות

הסרט התקבל בביקורות מעורבות מצד מבקרי הקולנוע. אתר האינטרנט Rotten Tomatoes העניק לסרט דירוג של 60% בהתבסס על 193 ביקורות, עם דירוג ממוצע של 6 מתוך 10. על פי דעת הקונצנזוס בקרב המבקרים, נכתב כי הסרט "רותם את הופעתו הקוסמת של ג'ונה היל להציג באופן קליל ומשעשע אירועים מטרידים בעולם האמיתי". ב-Metacritic, לסרט יש ציון של 57 מתוך 100, המבוסס על 41 ביקורות. קהל הגולשים של CinemaScore נתן לסרט ציון ממוצע של "B" (בסולם ציונים שנע בין +A ל-F).‏
ראו גם

סטארסקי והאץ' (2004)
בדרך לחתונה עוצרים בווגאס (2009) / עוצרים בבנגקוק (2011) / חוזרים לווגאס (2013)
אל תלחצי, אני בדרך (2010)
כלנית (יישוב)

| --- | --- |
בית הכנסת בכלנית
מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎16 מטר
תאריך ייסוד: 1981
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 260 תושבים
    - שינוי בגודל האוכלוסייה: ‎0.8% בשנה
 מפת מיקום  מפה דינמית   (למפת הגליל העליון מוגדלת) כלנית(למפת הגליל העליון רגילה) כלנית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כלנית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כלנית32°52′31″N 35°27′20″E﻿ / ﻿32.8751550630913°N 35.4556561089418°E﻿ / 32.8751550630913; 35.4556561089418  heמפת היישובים של מועצה אזורית מרום הגליל (in English: Merom HaGalil Regional Council) באדום - כלנית בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

כַּלָּנִית היא יישוב קהילתי בתחום שיפוט מועצה אזורית מרום הגליל, הממוקם בין טבריה לכרמיאל.
היסטוריה

טקס עלייה על הקרקע התקיים ב-29 באוקטובר 1981. היישוב הוקם בדצמבר 1981 כמושב על ידי "הפועל המזרחי" עבור בני המושבים עלמה ודלתון יוצאי העדה הטריפולטאית. מקימי המושב התיישבו באופן זמני החל מינואר 1978 בגבעת חנניה.
בתחילה הוקם המושב על ידי 20 משפחות ו-12 רווקים ובהמשך התרחב ל-35 משפחות. המושב עבר פיתוח בהתיישבות על ידי בנים ממשיכים ועם הזמן הפך ממושב ליישוב קהילתי.
אופי היישוב

משפחות היישוב הן משפחות דתיות מסורתיות אך ישנה כניסה ליישוב ברכבים בשבת.
בכלנית ספריה פעילה, בית כנסת מפואר, ומעון שנפתח בעזרת הוועד המוניציפלי. לילדי המושב יש אפשרות ללמוד בבית הספר בבר יוחאי במועצת מרום הגליל או בבית הספר נתיב הושעיה.
במושב בקתות אירוח ("צימרים"), בית בד של משפחת ג'השאן ופעילויות שטח "טרקטורוני כלנית".
שמו של היישוב הוא על שם הפרח כלנית אשר היה בשפע על הגבעה לפני תחילת ההתיישבות.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יצחק בן חורין, בכלנית יגדלו ורדים, מעריב, 30 באוקטובר 1981
1 2  שמעון וייס, בכלנית ממשיכים מעשי אבות, דבר, 6 בינואר 1982
↑  יצחק בן חורין, הקרב על הקרקע בין איכרי גבעת חנניה ומגדל: "היריות לא היו רק לשחקים", מעריב, 27 במאי 1980
↑  מרום הגליל, מעריב, 5 בנובמבר 1985
| --- | --- |
בקרת זהויות :  NLI: 987007588266005171  VIAF: 317132502   WorldCat (עם VIAF): 317132502
יצחק קרייס

| --- | --- |

פרופ' יצחק קרייס
 לידה:  1965 (בן 59 בערך) רמת גן, ישראל
 מדינה:  ישראל 
 השכלה:  דוקטור לרפואה מבית הספר לרפואה של האוניברסיטה העברית בירושלים תואר שני במינהל מערכות בריאות (MHA) מאוניברסיטת תל אביב (2005), ותואר שני במינהל ציבורי (MPA) מאוניברסיטת הרווארד (2007).
 בן או בת זוג:  ענבל קרייס 
 השתייכות:  צבא הגנה לישראל 
 תקופת הפעילות:  1983–2015 (כ־32 שנים)
 דרגה:    תת-אלוף
 תפקידים בשירות
 קצין הרפואה של חטיבת הצנחנים  קצין רפואה אוגדתי  ראש ענף רפואה בחיל הרפואה  קצין רפואה פיקודי של פיקוד הדרום  ראש מחלקת התכנון באגף התכנון  קצין רפואה ראשי
 פעולות ומבצעים
 האינתיפאדה הראשונה     המערכה ברצועת הביטחון   האינתיפאדה השנייה     מלחמת לבנון השנייה   מבצע עופרת יצוקה   מבצע צוק איתן
 תפקידים אזרחיים
 המרכז הרפואי ע"ש חיים שיבא - תל השומר פרופסור חבר בפקולטה לרפואה של אוניברסיטת תל אביב פרופסור עמית בפקולטה לרפואה של האוניברסיטה העברית פרופסור אורח בפקולטה למנהל עסקים ובפקולטה לרפואה של Florida Atlantic University בארה”ב
 
אל"ם קרייס (בראש השולחן) במסגרת משלחת הסיוע של צה"ל לנפגעי רעידת האדמה בהאיטי (2010)
אל"ם קרייס מסייע בהעברת ילדה פצועה בעקבות רעידת האדמה בהאיטי
יצחק  קרייס (נולד ב-1965) הוא מנהל המרכז הרפואי ע"ש חיים שיבא - תל השומר וקצין צה"ל במילואים בדרגת תת-אלוף, בתפקידו האחרון בצה"ל שירת כקצין רפואה ראשי. הוא רופא מומחה ברפואה פנימית ובמנהל רפואי, פרופסור לרפואה באוניברסיטת תל אביב, וכן פרופסור עמית בפקולטה לרפואה באוניברסיטה העברית בירושלים.
קורות חייו > שנים ראשונות ושירות בצה"ל

יצחק קרייס נולד ברמת גן לשמעון ולזיוה קרייס. אמו עבדה שנים רבות במכון הלב בבית החולים תל-השומר, ואביו עבד ככבאי. ב-1983 החל את לימודיו בבית הספר לרפואה של האוניברסיטה העברית בירושלים במסגרת העתודה האקדמית. ב-1990 קיבל את התואר דוקטור לרפואה, ועם סיום הלימודים החל לשרת כקצין רפואה בחטיבת הצנחנים.
בשנים 1991–1994 שירת כרופא גדודי בגדוד 101 של חטיבת הצנחנים, ובהמשך כקצין הרפואה החטיבתי, כולל במהלך מבצע דין וחשבון. מונה למפקד קורס קציני רפואה בבית הספר לרפואה צבאית, ולאחר מכן לקצין הרפואה של עוצבת האש ועוצבת געש. ב-2001 שימש כראש ענף הרפואה במפקדת קצין הרפואה הראשי, וב-2003 מונה למפקד הרפואה של פיקוד הדרום. בתקופה זו הוביל את המענה הרפואי ללחימה ברצועת עזה והמאמץ הרפואי במהלך תוכנית ההתנתקות. ב-2007 מונה לראש מחלקת התכנון באגף התכנון והיה שותף לתכנון ומימוש התוכנית הרב שנתית לבניין כוחו של צה"ל "תפן" בין השנים 2007–2011.
באוקטובר 2011 מונה לקצין רפואה ראשי והועלה לדרגת תת-אלוף. במהלך כהונתו יזם והוביל את תוכנית "שומר אחי", פרויקט הדגל של חיל הרפואה, שנועד להוריד את שיעור התמותה בשדה הקרב, ויושמה בהצלחה במבצע צוק איתן.
לפרופ' קרייס ניסיון רב בתחום רפואת אסונות וסיוע הומניטרי. ב-1999 פיקד על יחידת רפואה במשלחת צה"ל למקדוניה לסיוע לפליטים האלבניים מקוסובו. בשנת 2004 היה מפקד צוות באירוע החילוץ בטאבה, ובשנת 2010 פיקד על בית חולים שדה של חיל הרפואה שהוקם לסיוע לנפגעי רעידת האדמה בהאיטי.
כקצין רפואה ראשי הוביל את מבצע הסיוע הרפואי לנפגעי מלחמת האזרחים בסוריה שהחל בפברואר 2013, במהלכו זכו אלפי נפגעים סורים לטיפול בבתי החולים בישראל. הוביל את הוצאת משלחת הסיוע הרפואית לנפגעי "טייפון האיאן" בפיליפינים בנובמבר 2013.
באותה שנה הוענק לו פרס Dr. Jean Mayer Global Citizenship Award כאות הוקרה להישגיו בתחום הסיוע ההומניטרי בעתות שלום ומלחמה.
בשנת 2014 הוזמן להרצות על תחום מומחיותו - מנהיגות במשבר - במסגרת TED MED.
בשנת 2019 יצא לאור, בהוצאת אוניברסיטת קיימברידג', הספר Comprehensive Guide to Preparation and Operation, שקרייס נמנה עם העורכים הראשיים שלו.
קורות חייו > מחקר, אקדמיה והוראה

פרופ' קרייס הוא מומחה ברפואה פנימית (התמחה בשנים 1995–1999 במרכז הרפואי שיבא), וכן במינהל רפואי (סיים ב-2016). הוא בעל תואר שני במינהל מערכות בריאות (MHA) מאוניברסיטת תל אביב (2005) ותואר שני במינהל ציבורי (MPA) מאוניברסיטת הרווארד (2007) (במסגרת תוכנית קרן וקסנר).
הוא פרופסור חבר בחוג לרפואה פנימית בבית הספר לרפואה באוניברסיטת תל אביב, פרופסור חבר קליני עמית בחוג לרפואה צבאית באוניברסיטה העברית בירושלים, מראשי תוכנית MBA in Healthcare Innovation באוניברסיטת רייכמן, וכן פרופסור אורח בפקולטה למנהל עסקים של Florida Atlantic University בארה”ב.
קורות חייו > מנהל המרכז הרפואי ע"ש חיים שיבא - תל השומר

בפברואר 2015 החל התמחות במינהל רפואי במרכז הרפואי ע"ש חיים שיבא - תל השומר, וב-15 באוגוסט 2016 מונה למנהל המרכז הרפואי ע"ש חיים שיבא - תל השומר.
בשנת 2018 חתם על הסכם להקמת "עיר הבריאות של ישראל", במסגרתו העבירה המדינה למרכז הרפואי שיבא את תקציב הפיתוח הגבוה ביותר שהושקע בבית חולים ציבורי, וייעודו לייצר תפיסה חדשנית של בריאות לנוכח אתגרי העתיד. במסגרת זו, הוביל מספר מהלכים לחיזוק הרפואה הציבורית וייסד את ARC – רשת בינלאומית של מרכזי חדשנות בבתי חולים לקידום טכנולוגיות חדשניות ברפואה.
בשנת 2019 נבחר המרכז הרפואי שיבא לאחד מעשרת בתי החולים הטובים בעולם בדירוג שביצע מגזין Newsweek, ובשנת 2020 טיפס במעלה הדירוג והגיע למקום 9.
בשנת 2018 דורג פרופ' קרייס במקום 5 ברשימת 100 המשפיעים שבחר העיתון דה-מרקר, ובשנים 2019 ו-2020 נבחר לאחד מתוך 50 היהודים המשפיעים ביותר בעולם בדירוג של העיתון ג'רוזלם פוסט. ביולי 2021 הוענק לו תואר דוקטור לשם כבוד על ידי אוניברסיטת רייכמן בהוקרה על שירותו המסור למדינת ישראל ותרומתו הגדולה לקידום מערכת הבריאות הציבורית בישראל.
חיים אישיים

פרופ' קרייס נשוי לענבל קרייס, מנהלת בתעשייה האווירית שעמדה בראש פרויקט "חץ 3". לזוג, המתגורר בשוהם, יש שלושה ילדים.
פרסומים נבחרים

Elhanan Bar-On, Kobi Peleg, Yitshak Kreiss, Field Hospitals - A Comprehensive Guide to Preparation and Operation, Cambridge University Press, January 2020, ISBN 110714132X
Kreiss Y, Merin O, Peleg K, Levy G, Vinker S, Sagi R, Abargel A, Bartal C, Lin G, Bar A, Bar-On E, Schwaber MJ, Ash N. Early disaster response in Haiti: the Israeli field hospital experience, Ann Intern Med. 2010 Jul 6;153(1):45-8. doi: 10.7326/0003-4819-153-1-201007060-00253. Epub 2010 May 4.
Zimlichman E, Afek A, Kahn CN, Kreiss Y., The Future Evolution of Hospitals., Isr Med Assoc J. 2019 Mar;21(3):163-164. Review.
Yaniv Lustig, Einav Sapir, Gili Regev-Yochay, Carmit Cohen, ... Laurence Freedman, Prof Yitshak Kreiss, MD, BNT162b2 COVID-19 vaccine and correlates of humoral immune responses and dynamics: a prospective, single-centre, longitudinal cohort study in health-care workers, The Lancet Respiratory Medicine. doi:10.1016/s2213-2600(21)00220-4.
לקריאה נוספת

שיר חורי ועומר שליט, במחנה, קצין ודוקטור, גיליון 45, 13 בנובמבר 2014
הערות שוליים

↑  פרופ' יצחק קרייס, באתר אוניברסיטת תל אביב
1 2  אבי בטלהיים, "אני לא קשוח כפי שאני נראה" מגזין עובדי המרכז הרפואי שיבא, ספטמבר 2015
↑  נחום ברנע, בשש אחרי המגפה, באתר ynet, 30 באפריל 2020.
↑  אלה עמית, הבחירה בחיים: את מי מצילים ראשון בזמן אסון?, באתר ynet, 30 באוקטובר 2014.
↑   רוני לינדר-גנץ, סוכריות נגד כאבים ואבקת דם: הפרויקט המפתיע שהציל פצועים ב"צוק איתן", באתר TheMarker‏, 7 באוגוסט 2014
↑  שי גל 2, ‏הצצה לבית החולים הצבאי שמטפל בפצועים סורים: "לאסד לא אכפת מאיתנו, לישראל כן", באתר ‏מאקו‏, 31 בינואר 2014
↑   תא"ל איציק קרייס - tedMed - what Tsahal made for haiti, סרטון  באתר יוטיוב (אורך: 13:53)
↑  ‏Field Hospitals - A Comprehensive Guide to Preparation and Operation, באתר הוצאת אוניברסיטת קיימברידג'
↑  פרופ' יצחק קרייס, באתר המרכז הרפואי שיבא
↑  שי ניב, ‏נער הזהב של רוטשטיין מול עד התביעה בפרשת קלאס-קליניק, באתר גלובס, 10 בנובמבר 2015
↑  פרופ' יצחק קרייס נבחר למנהל המרכז הרפואי שיבא, אתר המרכז הרפואי שיבא
מנכ"ל משרד הבריאות: "שיבא זה ספינת הדגל של מערכת הבריאות", אתר המרכז הרפואי שיבא, 16 באוגוסט 2016
↑  הסכם היסטורי: שיבא תהפוך לעיר הבריאות של ישראל
↑  נחתם "הסכם תל השומר", באתר משרד הבריאות
↑  נחתם: 35,000 הדירות שיכניסו יותר ממיליארד שקל לבריאות, באתר בחדרי חרדים, 27 במרץ 2018
↑  Noah Miller, ‏‏The 10 Best Hospitals in the World, באתר Newsweek, ‏03/20/19
↑   רוני לינדר, פרופ' יצחק קרייס, באתר TheMarker‏, 3 בספטמבר 2018
↑  ‏The Jerusalem Post’s 50 most influential jews of 2019, באתר ג'רוזלם פוסט
↑  ‏The Jerusalem Post’s 50 most influential jews of 2020, באתר ג'רוזלם פוסט
↑  אתמול, 19 ביולי, התקיים ברחבת רדזינר טקס חגיגי להענקת תארי דוקטור לשם כבוד של המרכז הבינתחומי הרצליה, באתר אוניברסיטת רייכמן, ‏20 ביולי 2021
↑  Eytan Halon, ‏Yitshak & Inbal Kreiss: A scientific power couple, באתר Jerusalem Post, ‏28/9/19
ליים אצבע

| ליים אצבע |
| --- | --- |
 ליים אצבע, בעל פרי בצבע ירוק
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: פיגמיים
סוג:: הדרים
מין:: ליים אצבע
שם מדעי
 Citrus australasica ‏מולר, 1858
ליים אצבע, בעל פרי בצבע חום
עץ ליים האצבעות (שם מדעי: Citrus australasica), ידוע גם כליים קוויאר וכפינגר ליים (Finger Lime), הוא עץ קטן הגדל בעיקר באזור גבול החוף של קווינסלנד וניו סאות' ויילס, אוסטרליה.
העץ בגובה 2–7 מטרים. העלים שלו באורך 1–6 ס"מ וברוחב של 3–25 מ"מ, העלים חלקים עם קצה קטום ומחורץ לכיוון הקדקוד. הפרחים של העץ הם לבנים עם עלי כותרת באורך 6–9 מ"מ. הפרי של העץ הוא גלילי, באורך 4–8 ס"מ, לפעמים הפרי מעט עקום, כיום קיימים מספר סוגים של הפרי בצבעים שונים כמו: ורוד וירוק.
טיפוח ושימושים

ליים האצבעות הפך לפופולרי בשל יחוסו כאוכל גורמה מסוג בושפוד (אנ') (אוכל המיוחס באופן מסורתי לילידים אוסטרלים ומשמש כיום כאוכל מסורתי של האוכלוסייה האוסטרלית). הכינוי "ליים קוויאר" נבע מהדימוי של בקבוקוני המיץ העגולים של פרי ליים האצבעות לקוויאר, ניתן להשתמש בבקבוקוני המיץ לקישוט, לתיבול סלט ולהוספה למתכונים שונים. בקבוקוני המיץ הם רעננים ונותנים טעם חמצמץ כאשר לועסים אותם. המיץ שבבקבוקונים דומה לטעם של ליים רגיל. אפשר להשתמש בליים האצבעות להכנת ריבה וחמוצים. אפשר להשתמש בקליפת הפרי של ליים האצבעות כתבלין.
אפשר למצוא את פרי ליים האצבעות במספר רחב של צבעים: ירוק, צהוב, כתום, אדום, סגול, שחור וחום. לעץ ליים האצבעות יש את המספר הגדול ביותר של צבעים בין כל עצי הליים.
ב-1990 החל שימוש מסחרי בפרי ליים האצבעות להכנת ריבות. החלו לגדל לראשונה את עצי ליים האצבעות באופן מסחרי באוסטרליה, בעקבות ביקוש גדול של הפרי.
ישנם מספר מזיקים ומחלות אשר מזיקים לעץ ליים האצבעות, כמו: צרעת העפצים, זחלים ו-Dieback (אנ') (מצב בו ענף צעיר שנגזם בנקודה מסוימת, קטע נוסף מנקודת החיתוך לכיוון הגזע יתייבש וימות זמן קצר לאחר ביצוע החיתוך). ד"ר אנדרו ג'סופ, אשר ערך מחקר על זבוב הפירות, הגיע למסקנה שלא קיימת סכנה שזבוב הפירות יפגע בפרי ליים האצבעות.
הערות שוליים

↑  ליים אצבע באתר הרשימה האדומה של IUCN
כדורסל בספרד

כדורסל הוא הספורט השני הפופולרי ביותר בספרד, אחרי כדורגל. הוא מנוהל על ידי פדרציית הכדורסל הספרדית המלכותית. הליגה הספרדית הבכירה, ליגת ה-ACB, חברה ביול"ב, וקבוצות הליגה הספרדית הבכירות יכולות להתחרות באירופה, בעיקר ביורוליג וביורוקאפ, וגם תחת פיב"א אירופה, בליגת האלופות וביורופקאפ. הקבוצות הספרדיות מתחרות גם בתחרות גביע מקומית מדי שנה, הנקראת גביע המלך, בו משחקות שמונה הקבוצות המובילות בטבלת הליגה ACB, בתום המחצית הראשונה של העונה הסדירה.
מערכת ליגות הכדורסל בספרד > הרמות

נכון לעונת 2018/19
| רמה | ליגה | ליגה | ליגה | ליגה | ליגה |
| --- | --- | --- | --- | --- | --- |
1: ליגת ה-ACB (18 קבוצות)
2: LEB Oro (18 קבוצות)
3: LEB Plata (24 קבוצות)
| 4 | Liga EBA בית A אסטוריאס חבל הבסקים קנטבריה קסטיליה ולאון גליסיה נווארה לה ריוחה (2 תתי-בתים של 14 קבוצות כל אחד) | Liga EBA בית B האיים הקנריים קסטיליה-לה מנצ'ה הקהילה האוטונומית של מדריד (16 קבוצות) | Liga EBA בית C אראגון האיים הבלאריים קטלוניה (2 תתי-בתים של 14 קבוצות כל אחד) | Liga EBA בית D אנדלוסיה סאוטה אקסטרמדורה מלייה (2 תתי-בתים של 10 קבוצות כל אחד) | Liga EBA בית E מורסיה (קהילה אוטונומית)ולנסיה (קהילה אוטונומית) (16 קבוצות) |
5: פרימיירה דיויסיון (15 בתים, אחד לכל קהילה אוטונומית חוץ מחבל הבסקים, לה ריוחה ונווארה, החולקות בית. בקטלוניה נקראת בשם גביע קטלוניה)
: ליגות אזוריות
התפתחות מערכת הליגות הספרדית בכדורסל

| רמה | 1957–1978 | 1978–1983 | 1983–1990 | 1990–1994 | 1994–1996 | 1996–2000 | 2000–2007 | 2007–2009 | 2009– |
| --- | --- | --- | --- | --- | --- | --- | --- | --- | --- |
| 1 | פרימיירה דיויסיון | פרימיירה דיויסיון | ACB | ACB | ACB | ACB | ACB | ACB | ACB |
| 2 | סגונדה דיויסיון | פרימיירה דיויסיון ב' | פרימיירה דיויסיון ב' | פרימיירה דיויסיון | EBA | LEB (מאז 2007, LEB Oro) | LEB (מאז 2007, LEB Oro) | LEB (מאז 2007, LEB Oro) | LEB (מאז 2007, LEB Oro) |
| 3 | טרסרה דיוסיון | סגונדה דיויסיון | סגונדה דיויסיון | סגונדה דיויסיון | סגונדה דיויסיון | EBA | LEB 2 (מאז 2007, LEB Plata) | LEB 2 (מאז 2007, LEB Plata) | LEB 2 (מאז 2007, LEB Plata) |
| 4 |  | טרסרה דיויסיון |  |  |  | סגונדה דיויסיון | EBA | LEB ברונז | EBA |
| 5 |  |  |  |  |  |  | פרימיירה דיויסיון | EBA | פרימיירה דיויסיון |
| 6 |  |  |  |  |  |  |  | פרימיירה דיויסיון |  |
מערכת ליגות כדורסל הנשים בספרד

| רמה | ליגה | ליגה | ליגה | ליגה | ליגה |
| --- | --- | --- | --- | --- | --- |
1: ליגה פמנינה (14 קבוצות)
| 2 | ליגה פמנינה 2 בית A (12 קבוצות) | ליגה פמנינה 2 בית A (12 קבוצות) | ליגה פמנינה 2 בית A (12 קבוצות) | ליגה פמנינה 2 בית B (12 קבוצות) | ליגה פמנינה 2 בית B (12 קבוצות) |
| 3 | פרימיירה דיויסיון בית A אסטוריאס קנטבריה קסטיליה ולאון גליסיה | פרימיירה דיויסיון בית B נווארה לה ריוחה חבל הבסקים אראגון | פרימיירה דיויסיון בית C האיים הבלאריים קטלוניה | פרימיירה דיויסיון בית D אנדלוסיה האיים הקנריים סאוטה אקסטרמדורה מלייה | פרימיירה דיויסיון בית E מורסיה (קהילה אוטונומית) קסטיליה-לה מנצ'ה הקהילה האוטונומית של מדריד ולנסיה (קהילה אוטונומית) |
4: ליגות אזוריות
נבחרות אוטונומיות

כמו בכדורגל, לכמה קהילות אוטונומיות יש נבחרת אוטונומית משלהן. קבוצות אלו אינן מוכרות על ידי פיב"א אירופה, ומשחקות רק במשחקי ידידות.
בין השנים 2008 ל-2010 שוחק הטורניאו דה לאס נסיונס בין נבחרות חבל הבסקים, קטלוניה וגליסיה, ונבחרת זרה נוספת שהוזמנה. הקהילות האוטונומיות הבאות שיחקו לפחות משחק ידידות אחד:
אנדלוסיה
אראגון
אסטוריאס
האיים הבלאריים
חבל הבסקים
קנטבריה
קסטיליה ולאון
קטלוניה
גליסיה
גם למנורקה יש נבחרת כדורסל שמשחקת באופן דו-שנתי במשחקי האיים.
כמו כן, לגיברלטר יש נבחרת משלה המוכרת על ידי פיב"א אירופה. הנבחרת משחקת אחת לשנה באליפות אירופה בכדורסל למדינות קטנות ובדומה למנורקה, במשחקי האיים.
תחרויות אחרות

גביע המלך הספרדי בכדורסל
הסופרקופה הספרדי בכדורסל
גביע נסיכת אסטוריאס
התאחדות הכדורסל הספרדית
לוקומוטיב מוסקבה במפעלים האירופיים

| לוקומוטיב מוסקבה באירופה |
| --- | --- |
 
 הניצחון הגבוה:  1:5 מול אנדרלכט (2001)
 ההפסד הגבוה:  0:5 מול באיירן מינכן (1995)
 הופעה ראשונה:  1993
 דירוג אופ"א:  46
לוקומוטיב מוסקבה הוא מועדון כדורגל רוסי, שמופיע במפעלים האירופיים מאז עונת 1993.
הקבוצה העפילה פעמיים לחצי גמר גביע המחזיקות, בעונות 1997/1998 ו-1998/1999 במה שמהווה להישג שיא של הקבוצה בכל המפעלים האירופיים. הקבוצה העפילה ארבע פעמים לשלב הבתים בליגת האלופות ובעונת 2003/2004 העפילה לשמינית גמר ליגת האלופות.
היסטוריה

משחקה הראשון באירופה נערך ב-15 בספטמבר 1993 מול יובנטוס שהביסה אותה בתוצאה 0:3 ו-1:0 (4:0 בסיכום הכללי). משנת 1993 ועד 2005 היה יורי סיומין מאמן הקבוצה, שהביא אותה להישגים הגדולים בתולדותיה. תחתיו לוקומוטיב העפילה פעמיים רצופות לחצי גמר גביע מחזיקות הגביע (בעונות 1998 - 1999) והתמודדה בשלב הבתים של ליגת האלופות (בעונות 2003 - 2004). בעונת 2004 העפילה הקבוצה לשמינית הגמר של ליגת האלופות, אך הודחה על ידי מונקו.
משנת 2005 ידעה הקבוצה תחלופת מאמנים גבוהים ובשנת 2017 חזר סיומין לאמן את לוקומוטיב. בעקבות זכייתה באליפות 2018 חזרה להשתתף בשלב הבתים של ליגת האלופות. בעונת 2018/2019 בליגת האלופות גברה על גלאטסראי במסגרת שלב הבתים, במה שהיה לניצחון הראשון של הקבוצה במסגרת ליגת האלופות מאז 2004 אך סיימה במקום האחרון בביתה ובמאזן הגרוע ביותר שלה במפעלים האירופיים עם ניצחון אחד וחמישה הפסדים. הישג שהיא שחזרה גם עונה לאחר מכן, כשסיימה במקום האחרון שוב כשבמאזנה ניצחון בודד וחמישה הפסדים. את עונת 2021/2022 הקבוצה פתחה עם שוויון 1:1 מול מרסיי, אך הפסידה ללאציו 2:0 אך שוב סיימה את שלב הבתים במקום האחרון בבית עם מאזן של 4 הפסדים ו-2 שוויונות.